Euroopa Liidu Teataja 140 E , 09/06/2005 Lk 0047 - 0048



P6_TA(2004)0002 Paranduseelarve projekt nr 7/2004 Euroopa Parlamendi resolutsioon Euroopa Liidu 2004. eelarveaasta paranduseelarve projekti nr 7/2004 kohta — III eelarveosa — Euroopa Komisjon (11041/2004 — C6-0108/2004 — 2004/2039(BUD)) Euroopa Parlament, - võttes arvesse Euroopa Ühenduse asutamislepingut, eriti selle artikli 272 neljanda lõike eelviimast lõiku, - võttes arvesse Euroopa Aatomienergiaühenduse asutamislepingut, eriti selle artiklit 177, - võttes arvesse nõukogu 25. juuni 2002 määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust [1], eriti selle artikleid 37 ja 38, - võttes arvesse Euroopa Liidu 2004. eelarveaasta üldeelarvet, mis võeti lõplikult vastu 18. detsembril 2003 [2] ja mida kohandati seoses Euroopa Liidu laienemisega [3], - võttes arvesse 6. mail 1999 Euroopa Parlamendi, nõukogu ja Euroopa Komisjoni vahel sõlmitud institutsioonidevahelist kokkulepet eelarvedistsipliini ja eelarvemenetluse parandamise kohta [4], - võttes arvesse Euroopa Liidu 2004. eelarveaasta esialgset paranduseelarve projekti nr 7/2004, mida Euroopa Komisjon esitles 12. mail 2004 (SEK(2004)0593), - võttes arvesse Euroopa Liidu 2004. eelarveaasta paranduseelarve projekti nr 7/2004, mille nõukogu koostas 16. juulil 2004 (11041/2004 — C6-0108/2004), - võttes arvesse kodukorra artiklit 69 ja IV lisa, - võttes arvesse eelarvekomisjoni raportit (A6-0004/2004), A. arvestades, et paranduseelarve projekti nr 7/2004 eesmärk on lisada 2004. aasta eelarvesse 2003. eelarveaasta ülejääk 5,470 miljardi euro suuruses summas, B. arvestades, et see ülejääk koosneb erinevatest elementidest, millest kõige olulisem on alakulu 4,729 miljardi euro suuruses summas, C. arvestades, et suurim erinevus 2003. eelarveaasta esialgse eelarve ja selle täitmise vahel ilmnes taas struktuurifondides, kus kulude saldo oli 3,134 miljardit eurot, D. arvestades, et põllumajanduse, ühtekuuluvusfondi, üleeuroopaliste võrkude, välistegevuse ja halduse valdkondades on paranenud vahendite kasutamine, E. arvestades, et kuigi sisepoliitika valdkonnas üldiselt on vahendite kasutamise määr paranenud, jäi sellele vaatamata üle 159 miljonit eurot, 1. väljendab oma rahulolematust seoses 5,470 miljardi euro suuruse täiendava ülejäägiga 2003. aasta eelarves; 2. meenutab, et lisaks sellele summale oli 2003. aasta eelarvet eelnevalt vähendatud 5 miljardi euro ulatuses paranduseelarvega nr 6/2003, mille tingis struktuurifondide maksete suur ülehindamine; märgib, et liikmesriikide osamakseid ELi eelarvesse on selle summa ulatuses seepärast juba vähendatud; juhib tähelepanu asjaolule, et 2003. aasta eelarve tegelik ülejääk ulatub alakulu tõttu seega peaaegu 10,5 miljardi euroni; 3. kahetseb sügavalt, et seoses sellega on lõppenud viimaste aastate positiivne areng, kus ülejääk vähenes 15 miljardilt eurolt 2001. aastal 7 miljardi euroni 2002. aastal; 4. kiidab heaks nõukogu paranduseelarve projekti nr 7/2004 muutmata kujul; 5. teeb oma presidendile ülesandeks edastada käesolev resolutsioon nõukogule ja Euroopa Komisjonile. [1] EÜT L 248, 16.9.2002, lk 1. [2] ELT L 53, 23.2.2004. [3] ELT C 105, 30.4.2004, lk 9. [4] EÜT C 172, 18.6.1999, lk 1. Kokkulepe otsusega 2003/429/EC (ELT L 147, 14.6.2003, lk 25) muudetud kujul. --------------------------------------------------